CELEX: 62016CN0355
Language: da
Date: 2016-06-28 00:00:00
Title: Sag C-355/16: Anmodning om præjudiciel afgørelse indgivet af Conseil d’État (Frankrig) den 28. juni 2016 — Christian Picart mod Ministre des finances et des comptes publics

12.9.2016   
            
            
               DA
            
            
               Den Europæiske Unions Tidende
            
            
               C 335/36
            
         Anmodning om præjudiciel afgørelse indgivet af Conseil d’État (Frankrig) den 28. juni 2016 — Christian Picart mod Ministre des finances et des comptes publics
   (Sag C-355/16)
   (2016/C 335/48)
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: Christian Picart
   
      Sagsøgt: Ministre des finances et des comptes publics
   
      Præjudicielle spørgsmål
   
   
               1)
            
            
               Skal retten til etablering som selvstændig, således som denne er defineret i artikel 1 og 4 i aftalen af 21. juni 1999 og i artikel 12 i bilag I til denne aftale, anses for at svare til den etableringsfrihed, som personer, der udøver selvstændig beskæftigelse, er tillagt ved artikel 43 i traktaten om oprettelse af Det Europæiske Fællesskab, nu artikel 49 i traktaten om Den Europæiske Unions funktionsmåde?
            
         
               2)
            
            
               Finder den retspraksis, der følger af dommen i sagen C-470/04 af 7. september 2006, som blev afsagt efter aftalens ikrafttrædelse, i dette tilfælde og henset til aftalens artikel 16 anvendelse i en situation, hvor en statsborger i en medlemsstat, der har flyttet sin bopæl til Schweiz, og som alene har beholdt de kapitalandele, som han ejer i selskaber stiftet i henhold til lovgivningen i denne medlemsstat, hvilket giver den pågældende en sådan indflydelse på beslutningerne i disse selskaber, at vedkommende kan træffe afgørelse om deres drift, når den pågældende ikke har tilkendegivet at ville udøve en anden selvstændig virksomhed end den, som vedkommende udøvede i den medlemsstat, hvor han var statsborger, og som bestod i forvaltning af disse kapitalandele?
            
         
               3)
            
            
               Såfremt retten til fri etablering som selvstændig ikke skal anses for at svare til etableringsfriheden, skal den da fortolkes på samme måde, som Den Europæiske Unions Domstol fortolkede etableringsfriheden i dommen i sagen C-470/04 af 7. september 2006?